РЕШЕНИЕ НА СЪВЕТА
от 8 декември 2008 година
за подписване и временно прилагане на споразумение под формата на размяна на писма между Европейската общност и Република Беларус за изменение на споразумението между Европейската общност и Република Беларус относно търговията с текстилни продукти
(2008/939/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 133 във връзка с член 300, параграф 2, първа алинея, първо изречение от него,
като взе предвид предложението на Комисията,
като има предвид, че:
(1)
Комисията договори от името на Общността споразумение под формата на размяна на писма за удължаване с една година на срока на съществуващото споразумение и протоколи относно търговията с текстилни продукти с Република Беларус, с някои изменения на количествените ограничения.
(2)
Споразумението под формата на размяна на писма следва да бъде прилагано на временна основа от 1 януари 2009 г., докато бъдат приключени необходимите за неговото сключване процедури, при условие за реципрочно временно прилагане от страна на Република Беларус.
(3)
Споразумението под формата на размяна на писма следва да бъде подписано от името на Общността,
РЕШИ:
Член 1
Председателят на Съвета е оправомощен да посочи лицето/лицата, упълномощено/и да подпише/ат от името на Европейската общност споразумението под формата на размяна на писма между Европейската общност и Република Беларус за изменение на споразумението между Европейската общност и Република Беларус относно търговията с текстилни продукти, парафирано на 1 април 1993 г., последно изменено и удължено със споразумението под формата на размяна на писма, парафирано на 19 октомври 2007 г., при условие на неговото сключване.
Текстът на споразумението под формата на размяна на писма е приложен към настоящото решение.
Член 2
При спазване на условията на реципрочност, споразумението под формата на размяна на писма се прилага временно от 1 януари 2009 г. до формалното му сключване.
Член 3
1. Ако Република Беларус не изпълни своите задължения съгласно параграф 2, точка 4 от споразумението под формата на размяна на писма, квотата за 2009 г. ще бъде намалена до нивата, приложими за 2008 г.
2. Решението за изпълнение на параграф 1 се взема в съответствие с процедурите, посочени в член 17 от Регламент (ЕИО) № 3030/93 на Съвета от 12 октомври 1993 г. относно общите правила за внос на някои текстилни продукти с произход от трети страни (1).
Член 4
Настоящото решение се публикува в Официален вестник на Европейския съюз.
Настоящото решение поражда действие в деня след публикуването му в Официален вестник на Европейския съюз.
Съставено в Брюксел на 8 декември 2008 година.